CELEX: C2005/106/12
Language: sl
Date: 2005-04-30 00:00:00
Title: Sodba Sodišča (četrti senat) z dne 3. marca 2005 v zadevi C-414/03: Komisija Evropskih skupnosti proti Zvezni republiki Nemčiji (Neizpolnitev obveznosti države — Člen 8 Direktive 92/50/EGS — Postopek za oddajo javnih naročil storitev — Odstranjevanje odpadkov v deželi Spodnji Saški)

30.4.2005   
            
            
               SL
            
            
               Uradni list Evropske unije
            
            
               C 106/7
            
         
      SODBA SODIŠČA
   
   (četrti senat)
   z dne 3. marca 2005
   v zadevi C-414/03: Komisija Evropskih skupnosti proti Zvezni republiki Nemčiji (1)
   
   (Neizpolnitev obveznosti države - Člen 8 Direktive 92/50/EGS - Postopek za oddajo javnih naročil storitev - Odstranjevanje odpadkov v deželi Spodnji Saški)
   (2005/C 106/12)
   Jezik postopka: nemščina
   V zadevi C-414/03, Komisija Evropskih skupnosti (zastopnik: K. Wiedner) proti Zvezni republiki Nemčiji (zastopnika: W.-D. Plessing in M. Lumma), katere predmet je tožba zaradi neizpolnitve obveznosti na podlagi člena 226 ES, vložena dne 2. oktobra 2003, je Sodišče (četrti senat) v sestavi K. Lenaerts, predsednik senata, K. Schiemann (poročevalec) in M. Ilešič, sodnika, generalni pravobranilec: L. A. Geelhoed, sodni tajnik: R. Grass, dne 3. marca 2005 razglasilo sodbo, katere izrek se glasi:
   
               1)
            
            
               S tem, da je Landkreis Friesland v deželi Spodnji Saški oddal naročilo za odstranjevanje odpadkov, ne da bi upošteval pravila glede oglaševanja in postopka iz člena 8 Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev v povezavi z naslovoma III in VI te direktive, Zvezna republika Nemčija ni izpolnila obveznosti iz navedene direktive.
            
         
               2)
            
            
               Zvezni republiki Nemčiji se naloži plačilo stroškov.
            
         
      (1)  UL C 275, 15.11.2003.